《永城道中》
宋代·吴则礼

聊挟儒生书，更打衲子包。
五斗亦何直，老夫今二毛。
道边霜鬓翁，煮茗浇我劳。
大笑陶渊明，罢官缘折腰。
奴辈不解事，叹息腹屡枵。
归来买大甑，炊饭谢汝曹。

作者简介：吴则礼 公元？年至一1121年字子副，富川（一作永兴，今湖北阳新）人。生年不详，卒于宋徽宗宣和三年。以父荫入仕。会为军器监主簿，因事谪荆州。官至直秘阁，知虢州。工诗，与唐庚、曾纡、陈道诸名士唱和。晚年居豫章，自号北湖居士。则礼著有北湖集十卷，长短句一卷，《书录解题》并傅于代。